ИНСТРУКТАЖ ЗА ОБУЧЕНИЕ В ЕЛЕКТРОННА СРЕДА И ПРАВИЛА ЗА БЕЗОПАСНО ОНЛАЙН ОБЩУВАНЕ

Обучението в електронна среда е вид обучение, различно от училищната среда. С цел избягване на недоразумения и регламентиране на комуникацията между участниците, е необходимо да се спазват следните правила за общуване в онлайн-мрежата на училището:

1.Преди началото на онлайн-срещата с преподавателя ученикът се подготвя с изправно устройство, слушалки, микрофон и намира необходимите помагала и пособия за писане.

2.Да се осигури и необходимата среда за работа - да бъде тихо и без странични шумове, светлина, например вкл.телевизор или други.

3.Ученикът следи седмичното разписание и спазва графика за обучение, като се присъединява в точния час във виртуалната класна стая. Прочита внимателно предварително публикуваните указания от учителя и ги спазва.Ученикът започва работата си.

4.При провеждане на онлайн-уроци чрез видео и аудио, микрофонът трябва да се заглуши и не се включва освен при изрично изискване на учителя. По този начин се постига тишина и уважение в класната стая.

5. По време на онлайн-урока учениците са длъжни да наблюдават и внимателно коментарите на учителя, както и да взимат участие при поставени задачи. Учителят има право да задава въпроси/задачи към конкретен ученик, с което проверява неговото активно присъствие, знания и концентрация в час.

6.По време на онлайн-урока не се допуска говорене, изпращане на съобщения, снимки, емотикони и др. между участниците. Това се счита за нарушаване на учебния процес и неуважение към преподавателя, което се отбелязва със забележка в ел.дневник и уведомяване на родителя.

7.При неспазване правилата за етично поведение във виртуалната класна стая, учителят има право да заглуши микрофона и да ограничи комуникацията с ученика за този час.

8.Учителят има право да записва онлайн-уроците с помощта на инструмент от приложението, което използва с цел същите да бъдат наблюдавани по-късно от неприсъствалите ученици.

9. След приключването на онлайн-урока, ученикът излиза от текущата гласова сесия. Преподавателя напуска последен.

10.Предвид публичността и големият брой участници в онлайн-обучението не се допуска следното: споделяне на лична информация; несвързана с темата и целите на обучението; изпращане на обиди и дискриминационни съобщения, изображения емотикони, писането с главни букви - се счита за комуникация на висок тон, многократно изпращане на едно и също съобщение като СПАМ, писането на съобщения на български език, но със символи на от чужда азбука.

11. Към всеки участник в обучението в електронна среда на ОУ „Христо Ботев“, кв. Долно Езерово, гр. Бургас има изискване за грамотност, добър тон и уважение при комуникацията с преподаватели и съученици.